
PËR NJË SHTESË NË NUMRIN E PUNONJËSVE TË MINISTRISË SË TURIZMIT, KULTURËS, RINISË E SPORTEVE, MIRATUAR PËR VITIN 2012, PËR KRIJIMIN E CIRKUT KOMBËTAR

Në mbështetje të nenit 100 të Kushtetutës dhe të neneve 11 e 13 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Turizmit, Kulturës, Rinisë e Sporteve, Këshilli i Ministrave

VENDOSI:

1. Ministrisë së Turizmit, Kulturës, Rinisë e Sporteve i shtohen 38 punonjës, në numrin e përgjithshëm të punonjësve, miratuar për vitin 2012, për krijimin e Cirkut Kombëtar.
2. Efekti financiar prej 39 072 000 (tridhjetë e nëntë milionë e shtatëdhjetë e dy mijë) lekësh, të përballohet nga fondi rezervë i Këshillit të Ministrave.
 3. Ngarkohen Ministria e Turizmit, Kulturës, Rinisë e Sporteve dhe Ministria e Financave
për zbatimin e këtij vendimi.
Ky vendim hyn në fuqi pas botimit në Fletoren Zyrtare.

